**PREKIŲ PIRKIMO–PARDAVIMO SUTARTIS Nr.** ST-23-316

**SPECIALIOSIOS SĄLYGOS**

2023-10-24

Kaunas

**VšĮ Kauno miesto poliklinika**, kodas 135042394 (toliau — **Pirkėjas**), kurios buveinė — Pramonės pr. 31, 51270 Kaunas, kurią atstovauja, veikiantis pagal įstaigos įstatus, viena šalis

ir

**UAB „Limeta“,** kodas 221906050 (toliau — **Tiekėjas**), kurios buveinė — V.A.Graičiūno g. 4, 02241 Vilnius, kurią atstovauja, veikiantis pagal įmonės įstatus, kita šalis

toliau kartu vadinami „**Šalimis**“, o kiekvienas atskirai − „**Šalimi**“, sudarė šią sutartį (toliau − **Sutartis**).

Sutarties sudarymo pagrindastiekėjo pasiūlymas, pateiktas dėl Paros EKG registravimo priemonės (holterinės sistemos) ir cistoskopo sistemos (urologams), pirkimo Nr.**686234** (toliau — **Pirkimas**).

1. **Sutarties dalykas**
   1. Sutarties dalykas yra **Cistoskopo sistema (urologams)** **1 vnt.** (toliau — **Prekės**) pirkimas—pardavimas, (taip pat ir pristatymas, instaliavimas/įdiegimas/pajungimas, personalo apmokymas, garantinis aptarnavimas ir priežiūra, techninė patikra garantiniu laikotarpiu*)* kurios kaina nurodyta Sutarties 3.1 punkte bei asortimentas Sutarties 1 priede „Techninė specifikacija“:
      1. Prekės turi būti naujos, nenaudotos. Gamykliškai atnaujinti „renew“, „refurbished“, „remarked“ komponentai neleistini. Prekės kokybė turi atitikti toms prekėms taikomus kokybės reikalavimus;
      2. Prekių komplektiškumas turi atitikti suderinto asortimento reikalavimus;
      3. Prekės pristatomos sukomplektuotos su visais būtinais reikmenimis, lietuviškomis technine ir naudojimo instrukcijomis, serviso dokumentacija, atitikties deklaracija (gaminio kokybės užtikrinimu)/sertifikatu (arba lygiaverčiais dokumentais, jei taikoma), kad būtų užtikrintas tinkamas Prekių naudojamas;
      4. į visą Prekių komplektą turi įeiti visos detalės ir kitos sudedamosios dalys bei medžiagos (įskaitant, bet neapsiribojant nurodytomis Sutarties 1 priede „Techninė specifikacija), reikalingos normaliam Prekės naudojimui.
      5. Šalys, vykdydamos Sutartį, įsipareigoja laikytis šių socialinio atsakingumo ir aplinkosaugos reikalavimų (žaliasis pirkimas, socialiai atsakingas pirkimas): užtikrinti lygias galimybes darbo aplinkoje, rūšiuoti atliekas, mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. Taip pat:
         1. Tiekėjas turi užtikrinti, kad per Prekės naudojimo laikotarpį būtų galima įsigyti originalių arba joms lygiaverčių atsarginių dalių.
         2. Tiekėjas turi užtikrinti galimybę atnaujinti Prekės sudėtines dalis/sistemas, įskaitant ir programinę įrangą, siekiant prailginti Prekės efektyvaus panaudojimo laiką.
         3. Tiekėjas įsipareigoja pravesti mokymus, kuriuose būtų aptarti elektros energijos vartojimo efektyvumo didinimo aspektai (vartojimo parametrų reguliavimas ir tikslinimas, ir kt.).
         4. Tiekėjas įsipareigoja Prekę sumontuoti taip, kad būtų pasiektas kuo didesnis vartojimo efektyvumas: Tiekėjas turi pateikti naudotojo poreikių vertinimą, pasiūlyti geriausius Prekės energijos vartojimo parametrus. Tiekėjas, atlikdamas techninę Prekės priežiūrą, pakartotinai turi tikslinti ir pasiūlyti geriausius Prekės vartojimo parametrus.
         5. Prekės pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus.
   2. Prekės turi būti pristatytos:

|  |  |
| --- | --- |
| **Prekių pristatymo vietos adresas** | **Sutartinių įsipareigojimų nurodytų Sutarties specialiųjų sąlygų 1.1. punkte įvykdymo terminas** |
| VšĮ Kauno miesto poliklinika, Kaunas [[1]](#footnote-2) | Per 90 kalendorinių dienų nuo sutarties įsigaliojimo dienos. |

* + 1. Šalys susitaria, kad Prekių pristatymo terminas yra esminė sutarties sąlyga.
    2. Tiekėjui pristačius Prekes, Pirkėjas kartu su Tiekėju įsipareigoja patikrinti Prekių kokybę ir komplektiškumą bei pasirašyti Prekių perdavimo—priėmimo aktą, kuriame pažymimi trūkumai ar pažeidimai, jei tokie nustatyti.
    3. Tiekėjas privalo ne vėliau kaip prieš 5 (penkias) darbo dienas įspėti Pirkėją raštu [el. pašto adresas lina.treciokaite@kaunopoliklinika.lt, telefono Nr. 866248231] apie ketinimą pristatyti Prekes, kad Pirkėjas galėtų tinkamai pasiruošti Prekių priėmimui.
    4. Prekes Pirkėjas priima tik darbo dienomis nuo 8.00 iki 15.00 val.
  1. Garantiniai įsipareigojimai:
     1. Prekėms Tiekėjas suteikia 24 mėnesių garantiją, skaičiuojamą nuo Prekių perdavimo—priėmimo akto pasirašymo dienos.
     2. Prekių perdavimo—priėmimo akto pasirašymas nepanaikina Pirkėjo teisės reikšti pretenzijų Tiekėjui dėl paslėptų Prekių defektų, neatitikimų ar (ir) Prekių defektų, gedimų ar (ir) kitų neatitikimų Pirkimo sąlygų, įskaitant techninės specifikacijos ir teisės aktų, reikalavimams, kurie nebuvo nustatyti Prekių perdavimo—priėmimo metu dėl techninių priežasčių, įskaitant ir galimybę tik paleidus Prekes, per tam tikrą laiką nuo jų paleidimo, nustatyti visus veikimo trūkumus ir neatitikimus.
     3. Jei Prekių trūkumų neįmanoma pašalinti, o Tiekėjas nesutinka ar negali Prekių pakeisti savo sąskaita naujomis per Sutarties 1.2 punkte nustatytą terminą, Pirkėjas turi teisę nutraukti Sutarties vykdymą šioje Sutartyje nustatyta tvarka ir pareikalauti iš Tiekėjo sumokėti 10 % (dešimt procentų) Sutarties vertės dydžio baudą.
     4. Šalys aiškiai susitaria, kad aukščiau minima kokybės garantija turi apimti nemokamą pilną Prekių profilaktinę techninę apžiūrą bei priežiūrą pagal gamintojų reikalavimus, įskaitant visus būtinus techninės priežiūros bei remonto darbus, Prekių atsarginių dalių keitimą, techninės patikros atlikimą visą kokybės garantinį laikotarpį.
     5. Prekių garantijos galiojimo metu Tiekėjas nemokamai Pirkėjui teikia konsultacijas ir paaiškinimus telefonu. Prekių gedimo atveju, kai konsultacijos telefonu neužtenka, atvyksta remontuoti Prekes per 24 valandas nuo pranešimo apie Prekių gedimą gavimo. Negalint suremontuoti prekės per 24 valandas nuo pranešimo apie Prekės gedimą gavimo Tiekėjas privalo pristatyti pakaitinę medicinos priemonę.
     6. Tiekėjas garantuoja, kad Prekių instaliavimo/įdiegimo metu jo atlikti darbai atitiks normatyvinių dokumentų reikalavimus, jie bus atlikti be klaidų, kurios panaikintų ar sumažintų atliktų darbų vertę.
     7. Šalys susitaria, kad Tiekėjo garantinių įsipareigojimų vykdymas yra esminė Sutarties sąlyga.

1. **Sutarties galiojimas, vykdymo pradžia, trukmė ir terminai**
   1. Ši Sutartis įsigalioja nuo to momento, kai ją pasirašo abi Šalys. Šalys įsipareigoja ne vėliau kaip per 5 (penkias) darbo dienas nuo Sutarties sudarymo apsikeisti Sutarties egzempliorių originalais.
   2. Sutartis galioja iki sutartinių įsipareigojimų įvykdymo, **bet ne ilgiau kaip 5 (penkis) mėnesius nuo Sutarties įsigaliojimo dienos** arba iki Sutarties nutraukimo Sutartyje ar įstatymuose nustatytais pagrindais ir tvarka.
   3. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu įrodo, kad tai įvyko dėl neįprastų aplinkybių, kurių Šalis negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalies veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės.
   4. Tiekėjo sutartinių įsipareigojimų įvykdymo terminas gali būti pratęstas Pirkėjo ir Tiekėjo rašytiniu susitarimu ne ilgesniam kaip 30 (trisdešimties) dienų laikotarpiui, jeigu atsiranda uždelsimas, kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims.
   5. Sutarties įvykdymas užtikrinamas vienu iš Sutarties bendrosiose sąlygose nurodytų prievolių įvykdymo užtikrinimo būdų — netesybomis.
   6. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis
2. **Sutarties kaina (kainodaros taisyklės) ir mokėjimo sąlygos**
   1. Sutarties kaina:

2 pirkimo objekto dalis: **Citoskopo sistema (urogolams), 1 vnt.**

|  |  |
| --- | --- |
| **Sutarties kaina be PVM** | 20247,00 Eur (Dvidešimt tūkstančių du šimtai keturiasdešimt septyni Eurai, 00 centų) |
| **21 % PVM** | 4251,87 Eur (Keturi tūkstančiai du šimtai penkiasdešimt vienas Euras, 87 centai) |
| **Bendra 2 pirkimo dalies sutarties kaina (Sutarties kaina + PVM)** | 24498,87 Eur (Dvidešimt keturi tūkstančiai keturi šimtai devyniasdešimt aštuoni Eurai, 87 centai) |

* 1. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas — **fiksuotos kainos kainodara**. Prekių kaina, nurodyta Sutarties 1 priede yra galutinė ir apima visas tiesiogines ir netiesiogines išlaidas, susijusias su Prekių pirkimu.
  2. Mokėjimai atliekami tokia tvarka:
     1. Už Prekes, kai Prekės pristatytos Pirkėjui, Pirkėjas apmoka per 30 (trisdešimt) kalendorinių dienų nuo Prekių perdavimo—priėmimo akto (toliau — **Aktas**) ir PVM sąskaitos faktūros pateikimo jam dienos Sutarties bendrosiose sąlygose nustatyta tvarka. Tiekėjo pateikiama PVM sąskaita faktūra turi atitikti Lietuvos Respublikos pridėtinės vertės mokesčio įstatymo reikalavimus ir būti tiksli. PVM sąskaitoje faktūroje Tiekėjas privalomai turi nurodyti Sutarties numerį, atsiskaitymo terminą ir kitus privalomus rekvizitus. Pirkėjas turi teisę sustabdyti atsiskaitymą, jeigu PVM sąskaitoje faktūroje nurodyta neteisinga kaina, sąskaitoje nenurodytas Sutarties numeris, data ir (ar) apmokėjimo terminas, kol PVM sąskaitos faktūros netikslumai bus ištaisyti. Pirkėjas informuoja Tiekėją apie esančius netikslumus. Tiekėjas, ištaisęs netikslumus, pateikia Pirkėjui tikslią (tinkamą) PVM sąskaitą faktūrą naudojantis informacinės sistemos „E. sąskaita“ priemonėmis.
     2. Pirkėjas už prekes atsiskaito Tiekėjui mokestiniu pavedimu į šioje Sutartyje nurodytą Tiekėjo banko sąskaitą.

**Tiekėjo banko A/s: LT25 7044 0600 0164 5641**

**Bankas: 70440 AB SEB Vilniaus Bankas, Vilnius**

* + 1. Apmokėjimas laikomas įvykdytu, kai pinigai patenka į Tiekėjo sąskaitą.

1. **Šalių atsakomybė**
   1. Tiekėjas supranta, kad COVID-19, Rusijos Federacijos karinės agresijos prieš Ukrainą veiksmai bei nepaprastosios padėties Lietuvos Respublikos teritorijoje įvedimas atsižvelgiant į šį agresijos aktą savaime nėra laikomi civilinės atsakomybės netaikymo pagrindais, ir Tiekėjui nesutrukdys tinkamai įvykdyti Sutartį.
   2. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,1 % delspinigių nuo laiku neapmokėtos sumos.
   3. Jei Tiekėjas nepristato Prekių nustatytu terminu, Pirkėjas turi teisę, įspėjęs raštu, pradėti skaičiuoti 0,1 % dydžio delspinigius nuo laiku nepristatytų Prekių kainos už kiekvieną termino praleidimo dieną.
   4. Jei Tiekėjas Sutarties galiojimo metu atsisako pristatyti Prekes Pirkėjui pagal Sutarties sąlygas ir dėl šios priežasties Pirkėjas priverstas nutraukti Sutartį dėl Prekių pirkimo, Tiekėjas moka Pirkėjui 20 % (dvidešimt procentų) Sutarties kainos, nurodytos Sutarties 3.1. punkte, dydžio baudą.
   5. Netinkamu prisiimtų įsipareigojimų vykdymu ir atitinkamai esminiu Sutarties pažeidimu, suteikiančiu Pirkėjuiteisę savo pasirinkimu taikyti šios sutarties 4.7 ir 4.8 punktuose numatytus veiksmus, įskaitant vienašalį Sutarties nutraukimą, yra laikoma:
      1. kai parduotos Prekės neatitinka Sutartyje ir Pirkimo sąlygose nustatytų kokybės reikalavimų ir jų trūkumų neįmanoma pašalinti per protingą ir Pirkėjui priimtiną terminą;
      2. jei paaiškėja, kad Tiekėjas apie Prekių kokybės ir/arba asortimento atitiktį Pirkėjo nustatytiems reikalavimams pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      3. kai Tiekėjas nurodytu terminu Prekių nepristatė arba visai nutraukė Prekių pardavimą;
      4. kai Tiekėjas nurodytais terminais nevykdo arba netinkamai vykdo Sutartyje numatytus garantinius įsipareigojimus;
      5. LR viešųjų pirkimų įstatymo 90 str. 1 d. nurodytos aplinkybės;
      6. kaiTiekėjuiyra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Pirkėjui tampa žinoma apie kitokį priverstinį Tiekėjokreditorių teisių įgyvendinimą, galintį turėti esminės įtakos Tiekėjogalimybėms toliau vykdyti Sutartį ir (ar) dėl Tiekėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.
   6. Tiekėjas turi teisę vienašališkai nutraukti Sutartį, apie tai pranešęs Pirkėjui raštu prieš 10 (dešimt) dienų, tik jeigu Pirkėjas ją iš esmės pažeidė:
      1. Pirkėjas daugiau kaip 2 (du) kartus laiku nesumokėjo už Prekes, kai jos buvo perduotos Sutartyje nustatytais terminais;
      2. Pirkėjas daugiau kaip 2 (du) kartus nepriėmė tinkamos kokybės Prekių, kai jos buvo perduotos Sutartyje nustatytais terminais;
      3. Pirkėjas nepaisydamas ne mažiau 2 (dviejų) raštiškų Tiekėjo įspėjimų, vengia vykdyti Sutartimi prisiimtas pareigas ir nereaguoja į Tiekėjo priminimus ir įspėjimus apie Sutarties sąlygų vykdymo būtinumą. Iš eiles einančių priminimų ir/arba įspėjimų dažnumas negali būti trumpesnis nei 5 (penkios) darbo dienos.
   7. Pirkėjas turi teisę vienašališkai nutraukti Sutartį, jeigu Tiekėjas netinkamai vykdo savo įsipareigojimus arba vykdo juos kitomis sąlygomis, negu buvo numatyta Sutartyje.
   8. Jeigu Pirkėjas nutraukia Sutartį 4.7 punkto pagrindu arba jeigu Tiekėjas nutraukia Sutartį joje nenumatytais pagrindais, Pirkėjas gali reikalauti iš Tiekėjo sumokėti baudą, lygią 20 % (dvidešimt procentų) Sutarties kainos, nurodytos Sutarties 3.1. punkte, ir atlyginti tiesioginius nuostolius, susijusius su Sutarties nutraukimu. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
   9. Sutarties pagrindu Šalies privalomos mokėti netesybos turi būti sumokėtos per 10 (dešimt) dienų nuo joms apmokėti išrašytos sąskaitos faktūros ar kito dokumento, kuriame pateikiamas reikalavimas sumokėti netesybas, gavimo dienos. Šios Sutarties pagrindu Šalies privalomi atlyginti nuostoliai turi būti apmokėti per 10 (dešimt) dienų nuo rašytinės pretenzijos gavimo dienos.
   10. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
2. **Susirašinėjimas**
   1. Pirkėjo vadovo paskirti asmenys, atsakingi už Sutarties vykdymą, Sutarties ir pakeitimų paskelbimą pagal LR Viešųjų pirkimų įstatymo 86 straipsnio 9 dalies nuostatas:

|  |  |
| --- | --- |
| Vardas, pavardė: |  |
| Pareigos |  |
| Adresas: |  |
| Telefonas: |  |
| El.paštas: |  |
| Funkcijos |  |
|  |  |
| Vardas, pavardė: |  |
| Pareigos |  |
| Adresas: |  |
| Telefonas: |  |
| El.paštas: |  |
| Funkcijos |  |

* 1. Tiekėjo paskirtas asmuo, atsakingas už Sutarties vykdymą:

|  |  |
| --- | --- |
| Vardas, pavardė: |  |
| Adresas: |  |
| Telefonas: |  |
| El. paštas: |  |

* 1. Tiekėjo ir Pirkėjo vienas kitam siunčiami pranešimai turi būti raštiški ir siunčiami šiais adresais:

**Tiekėjui —**

|  |  |
| --- | --- |
| Vardas, pavardė: |  |
| Adresas: |  |
| Telefonas: |  |
| El. paštas: |  |

**Pirkėjui —**

Adresas: Pramonės pr. 31, Kaunas

Telefonas: +370 37 40 39 99

El. paštas: [info@kaunopoliklinika.lt](mailto:info@kaunopoliklinika.lt)

1. **Tiekėjo teisė pasitelkti trečiuosius asmenis (subtiekimas), jungtinė veikla**
   1. Tiekėjas sutartinių įsipareigojimų vykdymui pasitelkia šiuos subtiekėjus nurodyti tik toms sutartinių įsipareigojimų dalims, kurios numatytos Tiekėjo pasiūlyme: Tiekėjas Sutarčiai vykdyti neturi teisės pasitelkti subtiekėjų.
   2. Sutartinius įsipareigojimus, kuriuos Tiekėjas pasiūlyme Pirkimui numatė perduoti subtiekėjams, gali teikti tie subtiekėjai, kuriuos Tiekėjas iš anksto nurodė teikdamas pasiūlymą Pirkimui.
   3. Subtiekėjo keitimas galimas tik tiems sutartiniams įsipareigojimams, kuriuos Tiekėjas pasiūlyme numatė jiems perduoti.
   4. Subtiekėjų keitimas ar naujų subtiekėjų pasitelkimas galimas tik tuomet, kai Tiekėjas pateikia prašymą Pirkėjui dėl subtiekėjo, kuris nurodytas Sutartyje, keitimo ar naujo subtiekėjo pasitelkimo, subtiekėjo atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus (jei Pirkimo dokumentuose subtiekėjams buvo keliami kvalifikaciniai reikalavimai) bei gauna raštišką Pirkėjo sutikimą dėl pasirinkto subtiekėjo pakeitimo ar naujo subtiekėjo pasitelkimo. Kartu su nurodytais dokumentais, Tiekėjas taip pat turi pateikti Pirkėjui rašytinio pranešimo, pateikto subtiekėjui, nurodytam Sutartyje, kuriuo jis informuojamas apie jo pakeitimo faktą ir numatomą pakeitimo datą, kopiją. Siekiant išvengti bet kokių abejonių, Šalys susitaria, kad Šalims įvykdžius visas šiame punkte nurodytas sąlygas atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
   5. Tiekėjas privalo užtikrinti, kad Sutarties sudarymo momentu ir visą jos galiojimo laikotarpį Sutartį vykdantys subtiekėjai turėtų reikiamą kvalifikaciją ir patirtį, būtinas tinkamam Sutarties vykdymui. Už subtiekėjų tiekiamų Prekių kokybę Pirkėjui atsako Tiekėjas.
   6. Sutartis iš Tiekėjo pusės vykdoma jungtinės veiklos pagrindu: NE.
   7. Atsiradus poreikiui keisti jungtinės veiklos sutartyje nurodytus partnerius kitais (jeigu Prekės tiekiamos pagal jungtinės veiklos sutartį), privalo būti įvykdytos visos žemiau nurodytos sąlygos:
      1. Tiekėjas pateikia Pirkėjui šiuos dokumentus:
         1. pasiliekančio jungtinės veiklos partnerio prašymą dėl jungtinės veiklos partnerio keitimo;
         2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam/ pasiliekančiam jungtinės veiklos partneriui;
         3. naujojo/pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma).
      2. Tiekėjas gauna Pirkėjo rašytinį sutikimą keisti jungtinės veiklos partnerius.
      3. Tiekėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
   8. Šio skyriaus nuostatų nesilaikymas yra laikomas esminiu Sutarties pažeidimu.
2. **Kitos nuostatos**
   1. Tiekėjopateiktas pasiūlymas dėl Paros EKG registravimo priemonės (holterinės sistemos) ir cistoskopo sistemos (urologams), pirkimo Nr. 686234 ir kiti Pirkimo dokumentai yra laikomi neatskiriama šios Sutarties dalimi ir gali būti naudojami aiškinant Sutarties sąlygas.
   2. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
   3. Sutarties specialiųjų sąlygų priedai:
      1. 1 priedas - „Prekių kaina, kiekis ir specifikacija“;
      2. 2 priedas - „Prekių perdavimo—priėmimo aktas“ forma;
      3. 3 priedas – Tiekėjo pasiūlymas (atskirai nepridedama, originalas saugomas CVP IS).

|  |  |
| --- | --- |
| **Pirkėjo vardu** | **Tiekėjo vardu** |
| **Viešoji įstaiga Kauno miesto poliklinika**  Pramonės pr. 31, 51270 Kaunas  Duomenys kaupiami ir saugomi juridinių asmenų registre, kodas 135042394  PVM mokėtojo kodas LT350423917  Tel. +370 37 40 39 99  El. paštas: [info@kaunopoliklinika.lt](mailto:info@kaunopoliklinika.lt) | UAB „Limeta“  Kodas: 221906050  PVM mokėtojo kodas: LT219060515  V.A.Graičiūno g. 4  Tel. +370 5 2649696  El. paštas: [vilnius@limeta.lt](mailto:vilnius@limeta.lt) |

1 priedas prie 2023-10-24 pirkimo–pardavimo Sutarties Nr. ST-23-316

**PREKIŲ KAINA, KIEKIS IR SPECIFIKACIJA**

|  |  |  |  |  |
| --- | --- | --- | --- | --- |
| **Pirkimo objekto dalies Nr.** | **Pavadinimas** | **Kiekis, vnt.** | **1 vnt. kaina Eur be PVM** | **Suma Eur be PVM** |
| *1* | *2* | *3* | *4* | *5* |
| 2. | **Cistoskopo sistema (urologams)** Cistoskopo sistema Nexo-Compact Logic HD Lite, gamintojas Tekno-Medical Optic-Chirurgie GmbH ir vežimėlis cistoskopui Compact-cart „Profi“, gamintojas ITD Medizintechnik GmbH, Vokietija | 1 | 20247,00 | 24498,87 |
| 2-os pirkimo dalies kaina be PVM: | | | | 20247,00 |
| 21 %PVM: | | | | 4251,87 |
| 2-os pirkimo dalies kaina su PVM: | | | | 24498,87 |
| **Bendra pasiūlymo kaina Eur be PVM:** | | | | **20247,00** |
| **21 % PVM:** | | | | **4251,87** |
| **Bendra pasiūlymo kaina Eur su PVM:** | | | | **24498,87** |

## 

**TECHNINĖ SPECIFIKACIJA**

1. Prekė turi būti nauja, nenaudota. Gamykliškai atnaujinti „renew“, „refurbished“, „remarked“ komponentai neleistini. Prekės kokybė turi atitikti toms Prekėms taikomus kokybės reikalavimus. Prekė turi būti pripažinta Lietuvos Respublikos teisės aktų nustatyta tvarka ir atitikti reikalavimus, patvirtintus Medicinos priemonių naudojimo tvarkos apraše, patvirtintame Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 (su vėlesniais pakeitimais ir papildymais).
2. Kartu su pasiūlymu Tiekėjas turi pateikti **dokumentus, patvirtinančius siūlomos prekės atitikimą visiems reikalavimams, nurodytiems kiekviename pirkimo dokumentų techninės specifikacijos punkte, t. y. tiekėjas privalo pateikti siūlomų prekių gamintojo katalogus/ bukletus/ brošiūras, naudojimo instrukcijas, kuriuose būtų siūlomos prekės vaizdas (nuotraukos, brėžiniai ar pan.) su išsamiu siūlomų prekių techninių charakteristikų aprašymu** – prekės pavadinimu, modeliu (jei yra), gamintoju, kilmės šalimi, techninėmis charakteristikomis pagal techninės specifikacijos reikalavimus, prekių kodais (jei taikoma) bei visa informacija, pagrindžiančia prekės atitikimą techninei specifikacijai. Siūlomų prekių gamintojo kataloguose/ bukletuose/ brošiūrose ir prekės aprašyme privaloma grafiškai nurodyti (t. y. pastebimai pažymėti – spalvotai paženklinti, ir/ar nurodyti rodyklėmis, ir/ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės bei įrašyti, kurį techninės specifikacijos reikalaujamo techninio parametro punktą jos atitinka.
3. **Prekei suteikiama ne mažesnė nei 24 mėn. garantija**. Į garantiją turi būti įskaičiuotas nemokamai atliekamas prekės remontas, gedimų šalinimas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė patikra ir priežiūra, įskaitant techninei patikrai ir priežiūrai atlikti reikalingas detales ir medžiagas. Tiekėjo atsakomybė už kokybės garantiją užtikrinama taip, kaip numato Civilinis kodeksas, t.y. nėra nustatyti jokie kiti Tiekėjo suteikiamos kokybės garantijos užtikrinimo ar atsakomybės už kokybės garantiją apribojimai. Jei gamintojas prekei suteikia ilgesnę nei šiame punkte nurodytą minimalią reikalaujamą garantiją, taikoma gamintojo nurodyta garantija.

**Pateikiami dokumentai tiesiogiai suformuoti elektroninėmis priemonėmis arba skaitmeninės dokumentų kopijos (anglų ir lietuvių kalbomis).**

**2 Pirkimo objekto dalis. Citoskopo sistema (urologams), Šilainių padalinys, 1 vnt. Pristatymo adresas: Baltų pr. 7, Kaunas.**

**1 lentelė**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Techniniai reikalavimai** | **Reikalaujamos parametrų reikšmės** | **Atitikimas kokybiniams ir techniniams reikalavimams.**  **Nuoroda į pridedamus, prekės atitikimą reikalaujamoms charakteristikoms įrodančius, dokumentus (bukletų, techninių aprašų puslapių Nr.)** | | |
| **Siūlomos prekės pavadinimas, techniniai parametrai** | **Pasiūlymo dokumentai, patvirtinantys siūlomos prekės techninius parametrus** | |
| **dokumento pavadinimas** | **pasiūlymo lapo numeris** |
| **1.** | **LCD monitorius** |  | **27HK510S** | Katalogas Cysto.pdf | *2* |
| 1.1 | Skiriamoji geba | Ne mažiau 1920x1080 taškų | 1920x1080 taškų | Katalogas Cysto.pdf | *2* |
| 1.2 | Šviesumas | ≥ 1000cd/m2 | 1000cd/m2 | Katalogas Cysto.pdf | *2* |
| 1.3 | Kontrasto santykis | ≥ 1000:1. | 1000:1. | Katalogas Cysto.pdf | *2* |
| 1.4 | Ekrano įstrižainė | Ne mažiau 27 colių | 27 colių | Katalogas Cysto.pdf | *2* |
| 1.5 | Apsauga nuo skysčių: | priekis ≥ IP35, likusi dalis ≥ IP32 | priekis IP35, likusi dalis IP32 | Katalogas Cysto.pdf | *2* |
| 1.6 | Video jungtys | HDMI arba DVI  3G-SDI arba 12G-SDI  Composite arba S-video | HDMI ir DVI  3G-SDI  Composite ir S-video | Katalogas Cysto.pdf | *2* |
| **2.** | **Vaizdo kamera** |  | ***NEXO-Compact*** | TEKNO Germany.pdf | *2* |
| 2.1 | Raiška | FullHD, ≥1920x1080 taškų | FullHD, 920x1200 taškų | TEKNO Germany.pdf | *2* |
| 2.2 | Skaitmeninis didinimas | ≥ 1,5 karto | 2,5 karto | TEKNO Germany.pdf | *2* |
| 2.3 | Spalvos temperatūros diapazonas | nuo ≤ 2300 iki ≥ 7000K | nuo 2300 iki 7000K | TEKNO Germany.pdf | *2* |
| 2.4 | Video jungtys | HDMI arba 12G-SDI. | HDMI | TEKNO Germany.pdf | *2* |
| 2.5 | Kameros galvutės svoris | ≤ 130 g | 122 g | TEKNO Germany.pdf | *2* |
| 2.6 | Kameros galvutės laido ilgis | 2,5±0,1 m | 2,5 m | TEKNO Germany.pdf | *2* |
| 2.7 | Keičiamas galvutės laidas | Būtina | Keičiamas galvutės laidas | TEKNO Germany.pdf | *2* |
| 2.8 | Optinis lęšis | F=13-29±1 mm | F=13-29 mm | TEKNO Germany.pdf | *2* |
| **3.** | **Šviesos šaltinis** |  | ***TEKNO/Stotz*** | TEKNO Germany.pdf | *2* |
| 3.1 | LED lempa | Būtina | LED | TEKNO Germany.pdf | *2* |
| 3.2 | Šviesos srautas | ≥ 180W ksenono šviesos srauto | 180W ksenono šviesos srauto | TEKNO Germany.pdf | *2* |
| 3.3 | Spalvos temperatūra | ≥ 6500 K | 6500 K | TEKNO Germany.pdf | *2* |
| 3.4 | Lempos darbo resursas | ≥ 30000 valandų | 50000 valandų | TEKNO Germany.pdf | *2* |
| 3.5 | Plotis | ≤ 15 cm | 15 cm | TEKNO Germany.pdf | *2* |
| 3.6 | Triukšmo lygis | ≤ 30 dB | 25 dB | TEKNO Germany.pdf | *2* |
| 3.7 | Automatinis šviesos išjungimas ištraukus šviesolaidį. | Būtina | Yra | TEKNO Germany.pdf | *2* |
| 4. | **Šviesolaidis** |  | ***806625231*** | Katalogas Cysto.pdf | *10* |
| 4.1 | Diametras | 2,5±0,1 mm | 2,5 mm | Katalogas Cysto.pdf | *10* |
| 4.2 | Ilgis | 2,3±0,1 cm | 2,3 cm | Katalogas Cysto.pdf | *10* |
| 5. | **Vežimėlis** | ≥ 4 ratukai, fiksuojami stabdžiu | **ITD Compact-Cart**  4 ratukai, fiksuojami stabdžiu | Katalogas Cysto.pdf | *17,15* |
| 5.1 | Kameros galvutės laikiklis. | Būtina | Kameros galvutės laikiklis. | Katalogas Cysto.pdf | *12,17* |
| 5.2 | Lentyna su rankena | Būtina | Lentyna su rankena | Katalogas Cysto.pdf | *12,15,17* |
| 5.3 | Rankena iš galo | Būtina | Yra | Katalogas Cysto.pdf | *13,17* |
| 5.4 | Integruotas prailgintuvas, bendras maitinimo laidas ir mygtukas vežimėlio maitinimui įjungti/išjungti | Būtina | Integruotas prailgintuvas, bendras maitinimo laidas ir mygtukas vežimėlio maitinimui įjungti/išjungti | Katalogas Cysto.pdf | *17* |
| 5.5 | Maitinimo laido laikiklis | Būtina | Maitinimo laido laikiklis | Katalogas Cysto.pdf | *16,17* |
| 5.6 | Monitoriaus laikiklis | Būtina | Monitoriaus laikiklis | Katalogas Cysto.pdf | *12,17* |
| 5.7 | Aukštis | 1300±20 mm | 1310 mm | Katalogas Cysto.pdf | *12* |

**Kokybės kriterijai:**

**2 lentelė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Kriterijaus (Qi) parametrai** | **Kriterijaus lyginamasis svoris ekonominio naudingumo įvertinime** | | **Atitikimas kokybiniams reikalavimams.**  **Nuoroda į pridedamus, prekės atitikimą papildomoms charakteristikoms įrodančius, dokumentus (bukletų, techninių aprašų puslapių Nr.)** | | |
| **Siūlomos prekės techniniai parametrai** | **Pasiūlymo dokumentai, patvirtinantys siūlomos prekės techninius parametrus** | |
| **Dokumento pavadinimas** | **Dokumento lapo numeris** |
| 1. | Vaizdo monitoriaus įstrižainė ne mažiau 30 colių | Ne | Taip | *27 coliai* | Katalogas Cysto.pdf | *2* |
| 0 | 25 |

Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto LR aplinkos ministro 2011 m. birželio 28 d. įsakymu Nr. D1-508, 4.4.4. papunkčiu, prekėms nustatomas aplinkos apsaugos kriterijus, kaip nurodyta aprašo 4.4.4.4., 4.4.4.5., 6. punktuose:

| **Aplinkos apsaugos kriterijai** | |
| --- | --- |
| **Reikalavimas** | **Atitiktį reikalavimui įrodantys dokumentai** |
| * Prekė yra tvirta, ilgaamžė, funkcionali, ji ar jos sudedamosios dalys tinkamos naudoti daug kartų ir (ar) lengvai pataisomos ir (ar) pakeičiamos;   ir/arba   * Prekė, virtusi atliekomis, yra tinkama paruošti pakartotiniam naudojimui ar perdirbimui. * Prekė turi būti perduodama antrinėje pakuotėje, kuri turi atitikti pakuotėms nustatytus minimalius aplinkos apsaugos kriterijus – pakuotė turi būti perdirbama (vadovaujantis Lietuvos Respublikos mokesčio už aplinkos teršimą įstatymo nuostatomis), nebent tai prieštarauja higienos normoms. | Gamintojo ir (ar) tiekėjo deklaracija (pateikiant objektyvius įrodymus), prekės, pakuotės aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas ir/arba kiti lygiaverčiai įrodymai. |

|  |  |
| --- | --- |
| **Viešoji įstaiga Kauno miesto poliklinika**  Parašas  2023-10-24  A.V. | UAB „Limeta“  Parašas  2023-10-24  A.V. |

2 priedas prie 2023-10-24 pirkimo–pardavimo Sutarties Nr. ST-23-316

**Prekių perdavimo—priėmimo aktas**

pasirinkti datą

*Kaunas*

**VšĮ Kauno miesto poliklinika**, kodas 135042394 (toliau — **Pirkėjas**), kurios buveinė — Pramonės pr. 31, 51270 Kaunas, atstovaujama, veikiančio pagal įstaigos įstatus, viena šalis,

ir

**UAB „Limeta“**, kodas: 221906050 (toliau — **Tiekėjas**), kurios buveinė — V.A.Graičiūno g. 4, 02241 Vilnius, kurią atstovauja įrašyti atstovo pareigas veikiantis pagal įmonės įstatus, kita šalis*,*

vadovaujantis sudaryta viešojo pirkimo–pardavimo sutartimi 2023-10-24 Nr.ST-23-316, sudarė šį Prekių perdavimo–priėmimo aktą:

1. Tiekėjas perduoda Pirkėjui Prekes —Citoskopo sistema (urogolams), 1 vnt., kurių kaina be pridėtinės vertės mokesčio (toliau — PVM) 20247,00 Eur (Dvidešimt tūkstančių du šimtai keturiasdešimt septyni Eurai, 00 centų)*,* PVM — 4251,87 Eur (Keturi tūkstančiai du šimtai penkiasdešimt vienas Euras, 87 centai)*,* **bendra kaina** — 24498,87 Eur (Dvidešimt keturi tūkstančiai keturi šimtai devyniasdešimt aštuoni Eurai, 87 centai), o Pirkėjas šias Prekes priima.

2. Prekės pristatytos, atitinka sudarytos pirkimo—pardavimo sutarties 2023-10-24 d. Nr. ST-23-316 sąlygas ir techninės specifikacijos reikalavimus, suinstaliuotos/įdiegtos/pajungtos, apmokytas personalas, pateikti visi reikalingi dokumentai, naudojimo ir priežiūros instrukcijos.

3. Šis aktas sudarytas 2 (dviem) egzemplioriais (po vieną Tiekėjui ir Pirkėjui), kurie turi vienodą juridinę galią.

|  |  |  |  |  |
| --- | --- | --- | --- | --- |
| |  |  | | --- | --- | | **Pirkėjo vardu priėmė:**  Asmuo atsakingas už Sutarties vykdymą | **Tiekėjo vardu perdavė:** | |  | A.V. |   Už skyriaus turtą atsakingas asmuo  A.V. |

|  |
| --- |
|  |

**PIRKIMO–PARDAVIMO SUTARTIS Nr.** ST-23-316

**Bendrosios SĄLYGOS**

* 1. **SUTARTIES SĄVOKOS IR SUTARTIES AIŠKINIMAS**
  2. **Europos elektroninių sąskaitų faktūrų standartas** – Europos elektroninių sąskaitų faktūrų standartas, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19).
  3. **Informacinė sistema „E. sąskaita“** – valstybės informacinė sistema, skirta informacinių technologijų priemonėmis parengti, pateikti ir išsaugoti Sąskaitas už įsigyjamas prekes, paslaugas ir darbus, taip pat gauti informaciją apie pateiktų Sąskaitų apmokėjimą (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).
  4. **Nurodymas** – bet koks raštiškas arba žodinis (kuris vėliau turi būti patvirtintas raštiškai) nurodymas, kurį dėl Sutarties vykdymo Tiekėjui duoda Pirkėjas arba jo atstovas.
  5. **Pirkėjas**– VšĮ Kauno miesto poliklinika, toliau dar vadinama – **Šalis**.
  6. **Pirkimas** – Pirkėjo atliekamas prekių įsigijimas su pasirinktu (pasirinktais) tiekėju (tiekėjais) sudarant prekių pirkimo–pardavimo sutartį (toliau – **Sutartis**).
  7. **Prekės** – Prekės apibrėžtos Sutarties Specialiosiose sąlygose, jos prieduose, kurias Tiekėjas įsipareigoja tiekti Pirkėjui pagal šią Sutartį, ir galiojančių teisės aktų reikalavimus. Sutartyje vartojama sąvoka „Prekės“ apima visas su Prekių tiekimu susijusias veiklas, kurios nurodytos pirkimo sąlygose, jų paaiškinimuose ir / ar patikslinimuose. Techniniai reikalavimai Prekėms nurodyti Specialiųjų sąlygų prieduose.
  8. **Sąskaita** – pridėtinės vertės mokesčio (toliau – **PVM**) sąskaita faktūra, sąskaita faktūra, kreditiniai ir debetiniai dokumentai.
  9. **Sutartis** – Specialiosios sąlygos, Sutarties Bendrosios sąlygos ir visi jų priedai.
  10. **Tiekėjas** – ūkio subjektas, tiekianti Sutartyje numatytas Prekes, toliau dar vadinama – **Šalis**.
  11. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
  12. Kai tam tikra skaičiaus reikšmė skiriasi nuo nurodyto skaičiaus žodinės reikšmės, vadovaujamasi žodine skaičiaus reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
  13. Jeigu Sutarties Specialiosiose sąlygose ir / ar prieduose nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1. **ŠALIŲ PAREIŠKIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;
      2. Sutartį sudarė nepažeisdamos ir neturėdamos tikslo pažeisti Lietuvos Respublikos teisės aktų bei jų veiklą reglamentuojančių dokumentų bei sutartinių įsipareigojimų;
      3. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškeltos bankroto bylos.
   2. Tiekėjas pareiškia ir garantuoja, kad:
      1. pilnai susipažino su visa informacija, susijusia su Sutarties dalyku bei kita jo reikalavimu Pirkėjo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Prekėms patiekti, ir ši dokumentacija bei joje pateikta informacija yra visiškai ir pilnai pakankama tam, kad Tiekėjas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;
      2. turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Prekėms patiekti ir įsipareigojimams, numatytiems šioje Sutartyje, vykdyti;
      3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas;
      4. neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;
      5. Tiekėjo šalies mokesčiai už parduodamas Prekes yra tinkamai sumokėti.
   3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5. punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas.
   4. Šalys pareiškia ir garantuoja, kad kiekvienas Sutarties 2.1 – 2.2 punktuose nurodytų pareiškimų Sutarties sudarymo dieną yra tikras ir teisingas.
2. **TIEKĖJO TEISĖS IR PAREIGOS**
   1. Tiekėjas įsipareigoja:
      1. nuosekliai vykdyti Sutartimi prisiimtus įsipareigojimus, numatytus Sutartyje ir techninėje specifikacijoje, įskaitant ir Prekių defektų / trūkumų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
      2. pristatyti Prekes, atitinkančias Sutartyje ir jos prieduose nurodytus reikalavimus;
      3. prisiimti Prekių žuvimo ar sugedimo riziką iki Prekių perdavimo-priėmimo akto pasirašymo momento, jeigu kitaip nenustatyta Sutarties Specialiosiose sąlygose;
      4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad Tiekėjo ar subtiekėjo (*jei taikoma*) darbuotojai jų laikytųsi. Tiekėjas garantuoja Pirkėjui ir/ar trečiajai šaliai nuostolių atlyginimą, jei Tiekėjas ar subtiekėjo (*jei taikoma*) jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
      5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus (jei tokie buvo pateikti Tiekėjui);
      6. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas;
      7. nenaudoti Pirkėjo Prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
      8. per Pirkėjo nustatytą terminą savo lėšomis atlyginti Pirkėjui visus nuostolius ar žalą, susidariusius dėl Tiekėjo netinkamo Sutarties įvykdymo arba nevykdymo;
      9. nutraukus Sutartį dėl Tiekėjo kaltės, atlyginti Pirkėjui visus jo patirtus nuostolius, įskaitant, bet neapsiribojant kainų skirtumą, susidarantį Pirkėjui įsigyjant trūkstamas Prekes iš trečiųjų asmenų;
      10. užtikrinti, kad Sutarties sudarymo momentu ir visą jos galiojimo laikotarpį Tiekėjo ar subtiekėjo *(jei taikoma)* darbuotojai turėtų reikiamą kvalifikaciją ir patirtį, reikalingus norint tiekti Prekes;
      11. Tiekėjas Pirkėjui įsipareigoja, kad Sutartį vykdys tik tokią teisę turintys asmenys;
      12. tinkamai vykdyti kitus įsipareigojimus, numatytus Sutartyje jos pristatytą Prekę, su sąlyga, kad jis tinkamai vykdo šią Sutartį.
   2. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.
3. **PIRKĖJO TEISĖS IR PAREIGOS**
   1. Pirkėjas įsipareigoja:
      1. priimti Šalių sutartu laiku pristatytas Prekes, jeigu jos atitinka šios Sutarties reikalavimus;
      2. priėmimo metu patikrinti pristatytas Prekes bei įforminti patikrinimo rezultatus;
      3. sumokėti Tiekėjui už tinkamai, kokybišką ir laiku pristatytą Prekę Sutarties kainą Sutarties specialiosiose sąlygose nustatyta tvarka ir terminais;
      4. suteikti Tiekėjui turimą informaciją ir / ar dokumentus, būtinus Sutarčiai vykdyti *(jei taikoma);*
      5. tinkamai vykdyti kitus įsipareigojimus, numatytus Sutartyje ir jos prieduose.
   2. Pirkėjas turi teisę vienašališkai įskaityti priskaičiuotas netesybas iš Tiekėjui mokėtinų sumų.
   3. Pirkėjas turi teisę sustabdyti mokėjimus Tiekėjui, jeigu Tiekėjas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti.
   4. Pirkėjas turi teisę neapmokėti Europos elektroninių sąskaitų faktūrų standarto neatitinkančių Sąskaitų, jeigu Tiekėjas jas pateikia ne informacinės sistemos „E.sąskaita“ priemonėmis.
   5. Pirkėjas turi kitas teises, numatytas Sutartyje ir Lietuvos Respublikos galiojančiuose teisės aktuose.
4. **SUTARTIES KAINA (KAINODAROS TAISYKLĖS)/MOKĖJIMO SĄLYGOS**
   1. Sutarties kaina / kainodaros taisyklės nustatyta/os Sutarties Specialiosiose sąlygose.
   2. ĮSutarties kainą ar maksimalią Sutarties kainą / Prekių įkainius yra įskaičiuoti visi mokesčiai ir rinkliavos, taikomi Prekėms Lietuvoje / kitoje valstybėje, kurios gali atsirasti, vykdant šią Sutartį, įskaitant, bet neapsiribojant, bet kokius muito mokesčius ir rinkliavas, transportavimo išlaidas iki Pirkėjo įpakavimo, pakrovimo, tranzito, tikrinimo, draudimo ir kitas su Prekių tiekimu susijusias išlaidas. Importo PVM, jeigu toks būtų, sumoka Tiekėjas *(išskyrus atvejus, kai Tiekėjas yra registruotas ne Lietuvoje*, *tokiu atveju nuostata derinama su Tiekėju ir gali būti įrašoma Sutarties Specialiosiose sąlygose)*. Jei, esant Tiekėjo prievolei sumokėti importo PVM, importo PVM sumoka Pirkėjas, Tiekėjas ne vėliau kaip per 10 (dešimt) kalendorinių dienų atlygina tokias Pirkėjo išlaidas pagal atskirai pateiktą Sąskaitą.
   3. Sutarties kaina / Prekių įkainiai, neįskaitant PVM, nustatyta (-i) Tiekėjo pasiūlyme yra galutinė (-iai) ir nesikeičia per visą Sutarties galiojimo laikotarpį. Tiekėjas prisiima visą riziką dėl galimo Sutarties kainos / Prekių įkainių padidėjimo.
   4. Šalys susitaria ir sutinka, kad Sutarties kaina ar maksimali Sutarties kaina / Prekių įkainiai (priklausomai nuo pasirinktos kainodaros Specialiosiose Sutarties sąlygose) be PVM negali būti keičiami dėl teisės aktų pasikeitimo, įskaitant dėl to pasikeitusius mokesčius, t.y. visą riziką dėl galimo Sutarties kainos ar maksimalios Sutarties kainos / Prekių įkainių padidėjimo prisiima Tiekėjas (išskyrus PVM tarifo pasikeitimą). PVM, jei toks Sutarčiai taikomas, mokamas pagal privalomuosius teisės aktus. Sutarties galiojimo metu pasikeitus PVM taikymą reglamentuojantiems teisės aktams, Sutarties kaina ar maksimali Sutarties kaina / Prekių įkainiai be PVM dėl to nebus keičiami, t.y. Pirkėjas mokės Tiekėjui už tinkamai pagal Sutartį patiektas Prekes Sutarties ar maksimalios Sutarties kainą / Prekių įkainius, kurie bus lygūs sumai, gautai prie Sutartyje nurodytos Sutarties kainos ar maksimalios Sutarties kainos / Prekių įkainių be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip. Perskaičiuota Sutarties kaina ar maksimali Sutarties kaina / Prekių įkainiai įforminami Šalių pasirašytu susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas).
   5. PVM pasikeitimo atveju, Pirkėjas vienašališkai sudaro Sutarties kainos perskaičiavimo dėl PVM pasikeitimo aktą ir įteikia jį Tiekėjui Sutartyje nustatyta tvarka. Tiekėjui per 3 (tris) dienas nuo Sutarties kainos perskaičiavimo dėl PVM pasikeitimo akto įteikimo jam dienos nenustačius kainos perskaičiavimo techninių klaidų ir nepateikus atitinkamo rašytinio pranešimo Pirkėjui, Sutarties kainos perskaičiavimo dėl PVM pasikeitimo aktas laikomas teisingu ir neatskiriamu nuo Sutarties.
   6. Tiekėjas pilnai prisiima Prekių, įskaitant bet neapsiribojant Prekių sudėtinių dalių, naudojamų Prekių gamyboje ir kt., pabrangimo riziką. Sutarties kaina / Prekių įkainiai dėl kitų mokesčių ar dėl kainų lygio pasikeitimo nebus perskaičiuojami.
   7. Vykdant Sutartį, visos Sąskaitos teikiamos tik elektroniniu būdu. Avansines sąskaitas faktūras Tiekėjas gali pateikti už Sutarties vykdymą atsakingam asmeniui arba informacinės sistemos „E. sąskaita“ priemonėmis. Elektroninės Sąskaitos, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės Sąskaitos teikiamos tik naudojantis informacinės sistemos „E. sąskaita“ priemonėmis. Kartu galima prisegti Prekių perdavimo–priėmimo aktus ar kitus papildomus dokumentus. Abiem Šalims pasirašius Prekių perdavimo–priėmimo aktą, Tiekėjas įsipareigoja ne vėliau kaip per 2 (dvi) kalendorines dienas pateikti Sąskaitą. Tiekėjo išrašoma Sąskaita privalo atitikti įstatymų reikalavimus. Be to, Tiekėjo išrašomoje Sąskaitoje papildomai privalo būti nurodytas Tiekėjo PVM mokėtojo kodas, Sutarties numeris, pasirašyto perdavimo-priėmimo akto numeris ir data, Šalių atsakingų asmenų kontaktai. Jei Prekių patiekimo data nesutampa su Sąskaitos išrašymo diena, išrašomoje Sąskaitoje turi būti nurodoma patiektų Prekių perdavimo-priėmimo akto numeris ir data. Sąskaita turi būti išrašoma ta data, kuria Pirkėjas pasirašys perdavimo-priėmimo aktą.
   8. Tuo atveju, jei Tiekėjo pateikta Sąskaita neatitinka Sutarties Bendrųjų sąlygų 5.7 punkto reikalavimų, Pirkėjas tokią Sąskaitą pateikia tikslinti Tiekėjui, nurodydamas nedelsiant pateikti Sąskaitą, atitinkančią Sutarties Bendrųjų sąlygų 5.7 punkto reikalavimus.
   9. Šalys pilnai prisiima riziką dėl galimo valiutų kurso pasikeitimo (jei toks būtų).
   10. Apmokėjimas už tinkamai patiektas ir priimtas Prekes atliekamas pasirašius Prekių perdavimo–priėmimo aktą ir jo pagrindu Tiekėjo pateiktą Sąskaitą, atitinkančią Sutarties sąlygose nurodytus reikalavimus, bankiniu pavedimu į Tiekėjo banko sąskaitą, nurodytą šioje Sutartyje, po Sąskaitos priėmimo per „E.sąskaita“ dienos.
   11. Jeigu mobilizacijos, karo ar nepaprastosios padėties atveju yra Centrinės viešųjų pirkimų informacinės sistemos ar informacinės sistemos „E. sąskaita“ pažeidimų, dėl kurių negalimas Tiekėjo ir Pirkėjo bendravimas ir keitimasis informacija naudojantis šiomis sistemomis, atliekant pirkimus gali būti naudojamos kitos Viešųjų pirkimų įstatymo 22 straipsnyje Centrinei viešųjų pirkimų informacinei sistemai keliamus reikalavimus atitinkančios elektroninės priemonės.
5. **SUTARTIES ĮVYKDYMO UŽTIKRINIMAS *(jei taikoma)***
   1. Sutarties įvykdymo užtikrinamo dydis ir būdas yra numatytas Sutarties Specialiosiose sąlygose.
   2. Sutarties įvykdymas gali būti užtikrintas tik šiais būdais:
      1. netesybomis – bauda / delspinigiais, kurių dydis nurodytas Sutarties Specialiosiose sąlygose.
      2. pirmo pareikalavimo, Pirkėjo naudai išduota banko garantija / draudimo bendrovės laidavimas.

Išduotai banko / draudimo bendrovės garantijai / garantiniam raštui / laidavimo raštui turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „*The ICC Uniform rules for demand guarantees*“ (Leidinio Nr.758). Į banko / draudimo bendrovės garantijos / garantinio rašto / laidavimo rašto tekstą turi būti įtraukta nuostata, kad šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose. (*Ši nuostata* *taikoma, jeigu Sutarties įvykdymui užtikrinti pateikiama pirmo pareikalavimo banko garantija / draudimo bendrovės garantinis raštas /* *draudimo bendrovės laidavimo raštas)*.

Banko garantija / draudimo bendrovės laidavimo raštas turi būti pasirašytas juos išdavusio subjekto kvalifikuotu elektroniniu parašu, atitinkančiu Lietuvos Respublikos viešųjų pirkimų įstatymo 22 straipsnio 11 dalies 2 ir 3 punktuose (arba juos pakeisiančiuose) nustatytus reikalavimus.

* + 1. į Pirkėjo sąskaitą padarytu mokėjimo pavedimu.
    2. Prievolių įvykdymo užtikrinimą patvirtinantys dokumentai Pirkėjui turi būti teikiami tik elektroniniu būdu.
  1. Kiti, nei nurodyti šios Sutarties 6.2.1 – 6.2.3. punktuose, Sutarties įvykdymo užtikrinimo būdai nepriimami.
  2. Prievolių įvykdymo užtikrinimą patvirtinantys dokumentai Pirkėjui turi būti teikiami tik elektroniniu būdu. Kitokiu būdu prievolių įvykdymo užtikrinimą patvirtinantys dokumentai gali būti pateikti tik tokiu atveju, jei bankas ar draudimo bendrovė neišdavinėja kvalifikuotu elektroniniu parašu pasirašytų dokumentų ir tai patys patvirtina.
  3. Sutarties įvykdymo užtikrinimo galiojimo terminas privalo ne trumpesnis kaip Vykdytojo visų sutartinių įsipareigojimų, įskaitant, bet neapsiribojant, netesybų mokėjimo pabaiga.
  4. Jeigu Tiekėjas Sutartyje nustatyta tvarka Sutarties nesudaro arba nepateikia Sutarties įvykdymo užtikrinimo per 10 (dešimt) kalendorinių dienų po Sutarties pasirašymo, Sutartis laikoma nesudaryta, o Pirkėjas įgyja teisę pasinaudoti pasiūlymo galiojimo užtikrinimu patirtų išlaidų ir nuostolių kompensavimui.
  5. Pirkėjui gavus informaciją, jog bankas / draudimo bendrovę išdavęs garantiją / laidavimo raštą nebeatitinka Sutartyje keliamų reikalavimų, Tiekėjas įsipareigoja per 10 (dešimt) kalendorinių dienų nuo Pirkėjo reikalavimo pateikti banko / draudimo bendrovės garantiją / laidavimo raštą atitinkančius Sutartyje nustatytus reikalavimus. Tiekėjas to nepadarius, Tiekėjas laikytinas iš esmės pažeidusiu Sutartį ir Pirkėjas įgyja teisę vienašališkai nutraukti Sutartį bei reikalauti visų nuostolių atlyginimo.
  6. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
     1. Tiekėjas nevykdo arba netinkamai vykdo savo įsipareigojimus pagal Sutartį;
     2. Tiekėjas, per protingai nustatytą laikotarpį, neįvykdo Pirkėjo nurodymo ištaisyti Paslaugų trūkumus;
     3. Tiekėjui iškeliama bankroto byla arba jis yra likviduojamas, arba sustabdo ūkinę veiklą;
     4. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas);
     5. Tiekėjas be pateisinamos priežasties vienašališkai nutraukia Sutartį.
  7. Sutarties įvykdymo užtikrinimas Tiekėjui grąžinamas per 10 (dešimt) kalendorinių dienų po Tiekėjo pilno sutartinių įsipareigojimų įvykdymo.
  8. Sutarties įvykdymo užtikrinimas yra skirtas visų Tiekėjo sutartinių įsipareigojimų įvykdymo užtikrinimui, įskaitant, bet neapsiribojant, netesybų mokėjimui užtikrinti. Jei Sutartis yra nutraukiama dėl bet kokios priežasties, Sutarties įvykdymo užtikrinimas gali būti panaudotas bet kokiai iš Tiekėjo Pirkėjui priklausančiai pinigų sumai susigrąžinti. Sutarties įvykdymo užtikrinamu Pirkėjas gali pasinaudoti, nepriklausomai nuo Sutarties nutraukimo.
  9. Jei Sutarties galiojimas pratęsiamas, atitinkamai tam laikotarpiui Sutarties vykdymas privalo būti užtikrintas, kaip nurodyta Sutarties Specialiųjų sąlygų 2 skyriuje.

1. **PREKIŲ PATIEKIMAS**
   1. Tiekėjas įsipareigoja savo lėšomis laiku patiekti Pirkėjui Prekes į Sutarties Specialiosiose sąlygose nurodytas į pristatymo vietą (-as), o Pirkėjas įsipareigoja priimti tinkamai ir laiku patiektas Prekes ir sumokėti Tiekėjui už priimtas Prekes Sutartyje numatytą kainą, Sutartyje numatytomis sąlygomis ir terminais.
   2. Be Pirkėjo raštiško sutikimo negalimas joks Prekių tiekimo grafiko (*jei toks yra*) / termino keitimas.
   3. Prekės Pirkėjui patiekiamos (pristatomos ir perduodamos) Sutarties Specialiosiose sąlygose nurodytu adresu/ais.
   4. Prekės patiekiamos Pirkėjui su gamintojo ženklais ir markiravimu. Prekių patiekimo išlaidos bei Prekių atsitiktinio žuvimo rizika iki jų perdavimo Pirkėjui priklauso Tiekėjui. Jei Pirkėjas patirtų kokių nors išlaidų, susijusių su Prekių įvežimu į Lietuvos Respubliką ar jų pristatymu Pirkėjui, Tiekėjas atlygina tokias išlaidas, ne vėliau nei per 10 (dešimt) kalendorinių dienų pagal atskirai pateiktą sąskaitą.
   5. Šalių raštišku sutarimu Prekės gali būti pakeistos į lygiavertes arba kitų gamyklų gamintojų prekes, kurios privalo atitikti Sutartyje nustatytus atitinkamoms Prekėms keliamus reikalavimus, kai:
      1. dėl nuo Tiekėjo nepriklausančių objektyvių aplinkybių, kurių nebuvo įmanoma numatyti rengiant pirkimo dokumentus ir (ar) Sutarties sudarymo metu, Tiekėjas negali pristatyti nurodytos Prekės, t. y. Sutarties vykdymo metu tokia Prekė jau yra nebegaminama arba Prekės negalima įsigyti rinkoje, Prekės tampa neatitinkančios Sutartyje nustatytų Prekėms keliamų reikalavimų dėl ne nuo Tiekėjo priklausančių aplinkybių ir yra gauti tai įrodantys dokumentai, Pirkėjui raštu išreiškus sutikimą, nekeičiant Sutarties kainos, Tiekėjas gali pristatyti kitą prekę su sąlyga, kad nauja prekė atitiks keliamus reikalavimus, t. y. prekė turi būti lygiavertė keičiamai ir atitikti ne žemesnius nei Techninėje specifikacijoje įtvirtintus reikalavimus (negali būti blogesnių charakteristikų), ir bus pristatyta už tą pačią ar mažesnę kainą:
         1. Tiekėjas raštu praneša Pirkėjui apie poreikį keisti prekę, pateikdamas tą poreikį pagrindžiančius dokumentus (pvz. gamintojo raštą/patvirtinimą, kad prekė nebegaminama) bei prekės techninę specifikaciją, pagrindžiančią, kad nauja prekė atitinka nustatytą techninę specifikaciją ir Tiekėjo pasiūlyme nurodytas techninių rodiklių reikšmes;
         2. Pirkėjas ne vėliau kaip per 5 (penkias) darbo dienas nuo Tiekėjo rašto, nurodyto šios Sutarties 7.5.1.1. papunktyje, gavimo dienos privalo išnagrinėti ir įvertinti tokį Tiekėjo raštą bei priimti motyvuotą sprendimą, kurį raštu pateikia Tiekėjui. Šalims nesutarus dėl Sutarties sąlygų keitimo, ginčas sprendžiamas bendrųjų sutarties sąlygų 18 punkte numatyta tvarka. Šalims susitarus, turi būti sudaromas rašytinis Šalių susitarimas dėl Sutarties sąlygų keitimo. Susitarimas įsigalioja nuo jame nurodytos datos ir (ar) aplinkybių ir tampa neatsiejama šios Sutarties dalimi.
   6. Prekių patiekimo data yra perdavimo-priėmimo akto pasirašymo diena. Prekių perdavimo-priėmimo aktą pasirašo Pirkėjo ir Tiekėjo įgalioti atstovai.
   7. Prekių perdavimo–priėmimo aktą Pirkėjas privalo pasirašyti per 5 (penkias) kalendorines dienas nuo faktinio Prekių gavimo, o, nustatęs, kad Prekės turi trūkumų / defektų, neatitinka Sutarties reikalavimų, išsiunčia Tiekėjui pranešimą apie nepriėmimą, kuriame turi būti nurodytos Prekių nepriėmimo priežastys, ir kuriuo Tiekėjas kviečiamas dalyvauti surašant aktą dėl trūkumų / defektų. Pirkėjui nepasirašius perdavimo-priėmimo akto per Sutartyje nustatytą terminą ne vėliau kaip kitą dieną, Tiekėjui turi būti išsiųstas motyvuotas raštiškas atsisakymas priimti Prekes, kuriame nurodomas terminas, per kurį Tiekėjas kviečiamas dalyvauti surašant aktą dėl defektų.
   8. Tiekėjui raštu pranešus, kad jis nedalyvaus surašant aktą dėl defektų, arba jam neatvykus po raštiško kvietimo išsiuntimo, Pirkėjas vienašališkai surašo aktą dėl defektų ir tokiu atveju laikoma, kad Tiekėjas defektus pripažino. Tiekėjui nepripažinus Pirkėjo nurodytų defektų, Šalys tariasi dėl nepriklausomos ekspertizės skyrimo Sutarties Bendrųjų sąlygų 8 skyriuje nurodyta tvarka.
   9. Surašius aktą dėl defektų arba atliekant nepriklausomą ekspertizę, Prekės yra priimamos saugojimui surašant Prekių saugojimo aktą iki kol Tiekėjas Prekes atsiims arba Pirkėjas pasirašys Prekių perdavimo-priėmimo aktą. Prekių saugojimo akte turi būti nurodomi kartu su Prekėmis gauti dokumentai, visi turimi duomenys apie saugomas Prekes, jų laikymo sąlygos, apsaugos priemonės.
   10. Tiekėjas atlygina Pirkėjui visas Prekių saugojimo išlaidas, jeigu yra nustatoma, kad Prekės neatitinka Sutarties reikalavimų.
   11. Tiekėjas Prekes, neatitinkančias Sutarties reikalavimų, privalo atsiimti, pakeisti naujomis arba pašalinti jų defektus per Sutarties Specialiųjų sąlygų 4.1. p. nustatytą terminą savo sąskaita, Pirkėjas neatlygina jokių su tuo susijusių Tiekėjo turėtų išlaidų ar nuostolių.
   12. Tiekėjui neatsiėmus, nepakeitus Prekių ar nepašalinus Prekių defektų per Pirkėjo nustatytą terminą, Pirkėjas turi teisę vėliau patiektų Prekių nepriimti ir už jas nesumokėti bei pateikti Tiekėjui pranešimą apie nepriėmimą. Tiekėjas privalo atlyginti Pirkėjui tokių Prekių saugojimo išlaidas. Tuo atveju, kai Sąskaita jau buvo išrašyta nepasirašius perdavimo-priėmimo akto, Tiekėjas privalo išrašyti kreditinę Sąskaitą bei pateikti kitus dokumentus reikalingus muitinės procedūroms įforminti (jei tokių būtų).
   13. Prekių nuosavybės teisė ir atsitiktinio žuvimo rizika pereina Pirkėjui nuo perdavimo-priėmimo akto pasirašymo momento. Kai Prekės yra pristatomos Pirkėjui, nuo Prekių perdavimo iki perdavimo-priėmimo akto pasirašymo, Pirkėjas imsis visų protingų priemonių, reikalingų apsaugoti Prekes nuo praradimo ar sugadinimo.
   14. Tiekėjas kartu su Prekėmis turi pateikti Pirkėjui naudojimo ir priežiūros instrukcijas ar kitus dokumentus, kuriuose būtų detaliai aprašyta, kaip naudoti, prižiūrėti ir taisyti bet kurias Prekes ar jų dalis. Pateikti dokumentai turi būti originalo kalba bei pateiktas patvirtintas vertimas į lietuvių kalbą. Prekė laikoma nepristatyta, jei Tiekėjas nepateikia Sutartyje ir jos prieduose ar (ir) šiame punkte nurodytų dokumentų. Už Sutartyje ir jos prieduose numatytų dokumentų nepateikimą nurodytais terminais Tiekėjui taikomos Sutarties specialiųjų sąlygų 4.2. p. nustatyto dydžio netesybos.
   15. Šalys susitaria, kad Prekių patiekimo terminas yra esminė Sutarties sąlyga. Pristačius Prekes anksčiau nei nurodyta Sutartyje, jos gali būti priimtos tik tuo atveju, jei iš anksto buvo raštu suderinta su Pirkėju.
2. **PREKIŲ KOKYBĖ IR GARANTINIAI ĮSIPAREIGOJIMAI**
   1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti gamintojo standartus, Sutarties sąlygose ir jos prieduose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį / svorį bei daiktų kokybę nustatančių dokumentų reikalavimus.
   2. Garantinių įsipareigojimų terminas Prekėms nustatytas Sutarties Specialiosiose sąlygose ir / ar jos prieduose Garantinis terminas visoms pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.
   3. Komplektuojamųjų detalių kokybės garantijos terminas yra toks pat kaip Prekės ir pradedamas skaičiuoti kartu su Prekės kokybės garantijos terminu.
   4. Garantijos negalioja, jeigu defektai atsiranda dėl to, kad Pirkėjas nepaisė aptarnavimo, priežiūros ir eksploatacijos instrukcijų.
   5. Pastebėjus Prekių defektus / trūkumus, Pirkėjas bet kuriuo garantinio termino metu gali pareikšti pretenzijas Tiekėjui dėl Prekių kokybės. Pirkėjas surašo aktą dėl defektų ir išsiunčia Tiekėjui faksu ar paštu, ar pasirašytinai per kurjerį, nurodant Tiekėjui jį pasirašyti ir atsiųsti Pirkėjui per 3 (tris) kalendorines dienas faksu ar pasirašytinai per kurjerį. Tiekėjui neatsiuntus pasirašyto akto dėl defektų ar motyvuoto atsisakymo pripažinti defektus, laikoma, kad Tiekėjas defektus pripažino. Tiekėjui defektų nepripažinus, Šalys tariasi dėl nepriklausomos ekspertizės skyrimo, o nepavykus susitarti per 3 (tris) kalendorines dienas, Pirkėjas savo pasirinkimu atlieka ekspertizę. Ekspertizės išlaidas padengia:
      1. jei Prekės atitinka Sutartyje nurodytus reikalavimus – Pirkėjas. Šiuo atveju Prekių saugojimo išlaidos tenka Pirkėjui;
      2. jei Prekės neatitinka Sutarties reikalavimų – Tiekėjas. Šiuo atveju Prekių saugojimo išlaidos tenka Tiekėjui.
   6. Ekspertizės išvados Šalims yra privalomos. Prekėms, kurių defektų Tiekėjas nepripažino, per 10 (dešimt) kalendorinių dienų nuo defektinio akto pasirašymo Tiekėjas pateikia Pirkėjui būtiną ekspertizei dokumentaciją. Jei Tiekėjas reikalaujamos dokumentacijos nustatytu laiku nepateikė, laikoma, kad jis Pirkėjo nustatytus defektus pripažino.
   7. Garantinio laikotarpio metu nustatytus Prekių defektus Tiekėjas įsipareigoja savo sąskaita per 20 (dvidešimt) kalendorinių dienų nuo defektinio akto ar ekspertizės išvadų išsiuntimo dienos pašalinti, o jei defektų nepašalino per nurodytą laiką, tuomet įsipareigoja per 40 (keturiasdešimt) kalendorinių dienų nuo defektinio akto ar ekspertizės išvadų išsiuntimo dienos nekokybiškas Prekes pakeisti naujomis, taip pat atlyginti visas dėl to Pirkėjo turėtas išlaidas bei nuostolius. Prekės ar jos dalies defektų šalinimo ir (ar) keitimo metu Tiekėjas suteikia Pirkėjui lygiavertę Prekę ar jos dalis, kuriomis Pirkėjas naudojasi neatlygintinai. Tiekėjui patiekus Prekes vėliau nei per 40 (keturiasdešimt) kalendorinių dienų, Pirkėjas gali šių Prekių nepriimti. Naujai patiektoms Prekėms galioja tos pačios garantinės sąlygos ir terminai, aptarti Sutartyje ir / ar jos prieduose. Jei Tiekėjas per nurodytą laiką nepakeičia Prekių, tuomet jis privalo per 5 (penkias) kalendorines dienas grąžinti Pirkėjui pastarojo sumokėtą šių Prekių kainą ir pateikti kreditinę Sąskaitą.
   8. Prekės garantinis terminas pratęsiamas tokiam laikotarpiui, kurį Pirkėjas negalėjo Prekės naudoti dėl trūkumų. Šis laikotarpis pradedamas skaičiuoti nuo Pirkėjo raštiško pranešimo apie pastebėtus Prekės defektus ir/ar gedimus dienos.
   9. Tiekėjas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami bei nurodomas terminas, per kurį Tiekėjas pats arba trečiųjų asmenų pagalba įsipareigoja Tiekėjo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Tiekėjas neatsako, jei defektai atsirado dėl neteisingos eksploatacijos, tyčinio sugadinimo, neteisingų sprendimų, stichinių nelaimių ar kitų įstatymuose numatytų atsakomybę šalinančių aplinkybių.
3. **PREKIŲ PERDAVIMAS, NUOSAVYBĖS TEISĖS PERĖJIMAS, PREKIŲ PAKUOTĖ**
   1. Prekių patiekimo sąlygos nurodomos Sutarties Specialiose sąlygose.
   2. Patiekdamas Prekes, Tiekėjas privalo pateikti Sutartyje nurodytus dokumentus, patvirtinančius, kad Prekių kokybė atitinka šios Sutarties Bendrųjų sąlygų 8.1 punkte nustatytus kokybės reikalavimus, bei garantuoti, kad Prekių pristatymo metu nėra jokių paslėptų trūkumų.
   3. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių ir kitų veiksnių įtakos Prekių gabenimo ir sandėliavimo metu.
   4. Pirkėjas priima Prekes Sutarties Specialiose sąlygose nurodyta tvarka.
   5. Tiekėjas, surinkęs/sumontavęs/pajungęs Prekę, jos tarą ir pakuotes išsiveža bei sutvarko savo lėšomis.
   6. Nuosavybės teisė į Prekes Pirkėjui pereina nuo Prekių perdavimo-priėmimo akto pasirašymo. Pirkėjas pasirašo Prekių perdavimo-priėmimo aktą, jei Prekės atitinka Sutartyje nustatytus reikalavimus, yra tinkamai pristatytos bei įvykdyti kiti Sutartyje nustatyti Tiekėjo įsipareigojimai.
   7. Prekių perdavimo-priėmimo aktas pasirašomas 2 (dviem) vienodą teisinę galią turinčiais egzemplioriais.
4. **ŠALIŲ ATSAKOMYBĖ**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Netesybų (delspinigių ir / ar baudų) dydis ir jų mokėjimo sąlygos nustatytos Sutarties Specialiosiose sąlygose.
   3. Jei Tiekėjas vykdydamas Sutartį nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Pirkėjui, Tiekėjas įsipareigoja atlyginti Pirkėjui visus jo dėl to patirtus tiesioginius ir netiesioginius nuostolius ar žalą bei papildomas išlaidas.
   4. Delspinigių sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.
   5. Tiekėjas įsipareigoja nedelsiant raštu informuoti Pirkėją apie Sutarties vykdymo metu atsiradusias aplinkybes, trukdančias laiku tiekti Prekes ir (ar) pašalinti Prekių trūkumus / defektus, nurodant aplinkybių priežastis ir numatomą trukmę. Tokių aplinkybių buvimas neatleidžia Tiekėjo nuo pareigos savo sutartinius įsipareigojimus įvykdyti Sutartyje nustatytais terminais.
   6. Tiekėjas visais atvejais atsako už Prekių pristatymo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Pirkėjui, jo darbuotojams ar bet kokiems tretiesiems asmenims ir jų turtui.
   7. Jei Tiekėjas nevykdo kokios nors Sutarties sąlygos ar įsipareigojimų, kuriuos jis privalo vykdyti, atsisako arba nepaiso bet kokio nurodymo, kuriuos pateikti turi teisę Pirkėjas ir kuriems Tiekėjas privalo paklusti pagal Sutarties sąlygas, Pirkėjas gali raštu pranešti Tiekėjui apie tokio nurodymo nevykdymą ir reikalauti, kad Tiekėjas ištaisytų pranešime nurodytus pažeidimus. Tiekėjui per Pirkėjo nurodytą protingą laiką neįvykdžius šio nurodymo, Pirkėjas įgyja teisę vienašališkai nutraukti Sutartį Sutarties Bendrųjų sąlygų 16 skyriuje nustatyta tvarka. Sutarties nutraukimas neatleidžia Sutarties Šalių nuo netesybų, priskaičiuotų iki Sutarties nutraukimo, mokėjimo.
   8. Tiekėjui netinkamai vykdant savo sutartinius įsipareigojimus Pirkėjas turi teisę, neapribodamas kitų, Sutartyje ir teisės aktuose numatytų savo teisių gynimo priemonių taikymo galimybių, už įsipareigojimų nevykdymą taikyti vienašalį išskaitymą iš visų pagal Sutartį Tiekėjui mokėtinų sumų (pranešant apie tai Tiekėjui raštu), o, jei jų nepakaktų, ir iš Tiekėjo pateiktų prievolių įvykdymo užtikrinimų (pranešant apie tai Tiekėjui raštu), Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo.
5. **NENUGALIMOS JĖGOS APLINKYBĖS *(FORCE MAJEURE)***
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
6. **KONFIDENCIALUMO ĮSIPAREIGOJIMAI** 
   1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydama Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Už informacijos pagal šią Sutartį paskleidimą, kalta Šalis privalo atlyginti dėl to atsiradusius nuostolius.
   2. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Sutarties vykdymo sąlygas.
   3. Konfidencialumo įsipareigojimai išlieka ir po Sutarties pasibaigimo.
7. **SUTARTIES GALIOJIMAS**
   1. Sutarties galiojimo terminas nustatytas Sutarties Specialiosiose sąlygose.
   2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   3. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
   4. Garantiniai įsipareigojimai galioja iki visiško jų įvykdymo *(jei taikoma)*.
8. **SUTARTIES PAKEITIMAI**
   1. Sutartis gali būti keičiama Lietuvos Respublikos teisės aktų nurodyta tvarka.
   2. Sutartis jos galiojimo laikotarpiu gali būti keičiama, kai yra bent vienas iš šių atvejų:
      1. Sutarties keitimas, neatsižvelgiant į jo piniginę vertę, iš anksto yra aiškiai, tiksliai ir nedviprasmiškai suformuluotas Sutarties sąlygose, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, taip pat įskaitant Sutarties termino, perkamų kiekių, apimties, objekto pakeitimą;
      2. Sutarties sąlygose turi būti nurodyta galimų pakeitimų arba pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų Sutarties pobūdis;
      3. kai būtina iš tiekėjo pirkti papildomų prekių, kurios nebuvo įtraukti į Sutartį, kai yra visos šios sąlygos kartu:

* tiekėjo pakeitimas negalimas dėl ekonominių ar techninių priežasčių, tokių kaip pagal Sutartį įsigytos įrangos, paslaugų ar įrenginių pakeičiamumo ir sąveikos reikalavimų užtikrinimas, ir dėl to, kad pirkėjui sukeltų didelių nepatogumų ar nemažą išlaidų dubliavimą;
* atskiro pakeitimo vertė neviršija 50 (penkiasdešimt) procentų. Tokiais pakeitimais negali būti siekiama išvengti Viešųjų pirkimų įstatyme pirkimui nustatytos tvarkos taikymo;
  + 1. kai pakeitimo poreikis atsirado dėl aplinkybių, kurių protingas ir apdairus Pirkėjas negalėjo numatyti, ir kai kartu yra šios sąlygos:
* pakeitimas iš esmės nepakeičia Sutarties pobūdžio;
* atskiro pakeitimo vertė neviršija 50 (penkiasdešimt) procentų. Tokiais pakeitimais negali būti siekiama išvengti Viešųjų pirkimų įstatyme pirkimui nustatytos tvarkos taikymo;
  + 1. kai tiekėjas ir/ar tiekėjų grupės narys keičiamas kitu, dėl bent vienos iš šių priežasčių:
* Sutartyje nedviprasmiškai, laikantis šiame straipsnyje nustatytų reikalavimų, suformuluotą Sutarties peržiūros sąlygą ar pasirinkimo galimybę;
* dėl tiekėjo ir/ar tiekėjų grupės nario (narių) reorganizavimo, įskaitant jungimą ir skaidymą, atskyrimo, restruktūrizavimo ar bankroto procedūros, tiekėjo ir/ar tiekėjų grupės nario (narių) teises ir pareigas visiškai ar iš dalies perima kitas tiekėjas, atitinkantis pirkimo, kurį įvykdžius sudaryta ši Sutartis, dokumentuose nustatytus kvalifikacijos reikalavimus. Toks tiekėjo pakeitimas negali lemti kitų esminių Sutarties pakeitimų ir taip negali būti siekiama išvengti Viešųjų pirkimų įstatymo taikymo;
* kai pats Pirkėjas prisiima tiekėjo įsipareigojimus dėl tiesioginio apmokėjimo subtiekėjui. Toks Sutarties pakeitimas galimas, jeigu subtiekėjas išreiškė norą pasinaudoti tiesioginio atsiskaitymo galimybe;
  + 1. kai pakeitimas nėra esminis.
  1. Sutartis jos galiojimo laikotarpiu taip pat gali būti keičiama, kai yra visos šios sąlygos kartu:
     1. bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų;
     2. bendra atskirų pakeitimų pagal šį punktą vertė neviršija 10 (dešimt) procentų pradinės Sutarties vertės;
     3. pakeitimu iš esmės nepakeičiamas Sutarties pobūdis.
  2. Jeigu Sutarties vertė buvo peržiūrėta pagal joje nurodytas kainų peržiūros sąlygas, Sutarties keitimo atveju, atsižvelgiama į patikslintą Sutarties vertę.
  3. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų:
     1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų dalyvių pasiūlymų ar pirkimas sudomintų daugiau tiekėjų;
     2. dėl pakeitimo ekonominė Sutarties pusiausvyra pasikeičia tiekėjo, su kuriuo sudaryta ši Sutartis, naudai taip, kaip nebuvo aptarta Sutartyje, ją sudarant;
     3. dėl pakeitimo labai padidėja Sutarties apimtis;
     4. kai tiekėją, su kuriuo sudaryta ši Sutartis, pakeičia naujas tiekėjas dėl kitų priežasčių, negu šiame skyriuje nurodytos priežastys.
  4. Bet kuriuo atveju, Sutarties pakeitimu neturi būti siekiama išvengti Viešųjų pirkimų įstatymo taikymo.
  5. Pakeitimai galioja, kada yra sudaryti raštu ir yra pasirašyti įgaliotų Šalių atstovų.
  6. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis.

1. **SUTARTIES VYKDYMO SUSTABDYMAS / PRATĘSIMAS**
   1. Jeigu Tiekėjui tiekiant Prekes atsiranda trukdžių arba kitokių kliūčių, trukdančių tinkamai tiekti Prekes pagal Sutartį, jis privalo raštu nedelsdamas, bet ne vėliau kaip per 1 (vieną) kalendorinę dieną, apie tai pranešti Pirkėjui, pateikdamas minėtų aplinkybių egzistavimo įrodymus. Tokiu atveju Tiekėjas turi teisę prašyti Pirkėjo sustabdyti Prekių tiekimą, kol bus pašalinti nurodyti trukdžiai ar kliūtys. Pirkėjui sutikus, Prekių tiekimas gali būti sustabdomas tik minėtų aplinkybių egzistavimo laikotarpiui, ir jas pašalinus Tiekėjas privalo nedelsiant atnaujinti Prekių tiekimą.
   2. Tiekėjas privalo nedelsiant, bet ne vėliau kaip per 1 (vieną) kalendorinę dieną, sustabdyti Prekių arba jų dalies tiekimą, gavęs raštišką pranešimą iš Pirkėjo, kuriame nurodoma tai padaryti. Prekių tiekimo sustabdymas nereiškia Sutarties nutraukimo.
   3. Jei Pirkėjas sustabdo Prekių tiekimą daugiau nei 60 (šešiasdešimt) dienų ne dėl Tiekėjo kaltės ir ne dėl aplinkybių, kurių atsiradimo rizika tenka Tiekėjui, Tiekėjas gali rašytiniu pranešimu pareikalauti leidimo atnaujinti Prekių tiekimą per 30 (trisdešimt) kalendorinių dienų, o tokio leidimo negavęs Sutartį nutraukti apie tai raštu pranešdamas Pirkėjui Sutartyje nustatyta tvarka.
   4. Jeigu Prekių tiekimas sustabdomas ilgiau nei 90 (devyniasdešimt) dienų, kiekviena Sutarties Šalis gali vienašališkai nutraukti Sutartį, pranešdama apie tai kitai Šaliai raštu Sutartyje nustatyta tvarka.
   5. Sutarties vykdymo sustabdymas savaime nesuteikia Tiekėjui teisės reikalauti Prekių tiekimo termino pratęsimo.
   6. Tiekėjas turi teisę į Prekių tiekimo termino pratęsimą, tačiau tik tuo atveju, jei tokių aplinkybių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 1 (vieną) kalendorinę dieną, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių tiekimo pratęsimas galimas tik minėtų aplinkybių egzistavimo laikotarpiui.
2. **SUTARTIES NUTRAUKIMAS**
   1. Sutartis gali būti nutraukiama rašytiniu Šalių susitarimu arba vienašališkai, Sutartyje numatytais atvejais. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo patiektas ir priimtas Prekes, taip pat dėl atsakomybės nuostatų taikymo.
   2. Jeigu Tiekėjas vėluoja įvykdyti savo sutartinius įsipareigojimus ilgiau kaip 10 (dešimt) kalendorinių dienų, Pirkėjas, raštu įspėjęs Tiekėją prieš 5 (penkias) kalendorines dienas, įgyja teisę vienašališkai nutraukti Sutartį, neatlygindamas Tiekėjui jokių išlaidų ar nuostolių, susijusių su Sutarties nutraukimu, bei įgyja teisę į Sutarties įvykdymo užtikrinimą.
   3. Pirkėjas turi teisę vienašališkai nutraukti Sutartį apie tai įspėjęs Tiekėją raštu prieš trumpesnį negu 10 (dešimties) kalendorinių dienų terminą šiais atvejais:
      1. kai Tiekėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
      2. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
      3. kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
      4. kai paaiškėjo, kad Tiekėjas turėjo būti pašalintas iš Pirkimo procedūros taikant Lietuvos Respublikos Viešųjų pirkimų įstatymo 46 straipsnio 1 dalį;
      5. jeigu Tiekėjas nesilaiko Sutarties įvykdymo terminų;
      6. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas;
      7. kai Sutarties įvykdymo užtikrinimą išdavęs subjektas (garantas) negali įvykdyti savo įsipareigojimų ir Tiekėjas Pirkėjui raštu pareikalavus per 10 (dešimt) kalendorinių dienų nepateikė naujo Sutarties įvykdymo užtikrinimo tokiomis pačiomis sąlygomis kaip ir ankstesnysis;
      8. kai Sutartis buvo pakeista pažeidžiant Viešųjų pirkimų įstatymo 89 straipsnį;
      9. kai paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/25/ES;
      10. dėl kitokio pobūdžio neveikimo, trukdančio vykdyti Sutartį ir kitais Sutartyje nurodytais atvejais.
   4. Pirkėjas turi teisę vienašališkai nutraukti Sutartį, nesilaikydamas Sutarties bendrųjų sąlygų 16.3. punkte nustatytų terminų kai apskaičiuoti delspinigiai viršija Sutarties specialiosiose sąlygose nurodytą Sutarties vertę.
   5. Pirkėjas bet kuriuo metu turi teisę vienašališkai, nesant Tiekėjo kaltės, nesikreipdamas į teismą, nutraukti šią Sutartį prieš 30 kalendorinių dienų raštu pranešęs apie tai Tiekėjui. Tokiu atveju Tiekėjui yra sumokama tik už faktiškai iki Sutarties nutraukimo dienos pateiktas Prekes.
   6. Tiekėjas turi teisę vienašališkai nutraukti šią Sutartį apie tai įspėjęs Pirkėją raštu prieš trumpesnį negu 10 (dešimties) kalendorinių dienų terminą šiais atvejais:
      1. kai Pirkėjas nesumoka Tiekėjui, o Pirkėjo įsiskolinimas viršija Sutarties Specialiosiose sąlygose nurodytą priskaičiuotą delspinigių dydį;
      2. kai Pirkėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;
      3. kai keičiasi Pirkėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.
   7. . Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos gali būti išskaičiuojami iš Tiekėjui mokėtinų sumų arba panaudojant Tiekėjo pateiktą Sutarties įvykdymo užtikrinimą.
   8. Sutarties nutraukimas nepanaikina Pirkėjo teisės reikalauti atlyginti nuostolius, atsiradusius dėl Sutarties neįvykdymo, bei netesybas.
   9. Sutarties nutraukimas neatleidžia Sutarties šalių nuo delspinigių, priskaičiuotų iki Sutarties nutraukimo, mokėjimo.
   10. Jei Tiekėjas be pateisinamos priežasties vienašališkai nutraukia Sutartį, Pirkėjas pasinaudoja Sutarties įvykdymo užtikrinimu.
   11. Sutarties nutraukimas atleidžia Sutarties Šalis nuo Sutarties vykdymo.
   12. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
   13. Kai Sutartis nutraukta, Tiekėjas gali reikalauti grąžinti jam viską, ką jis yra perdavęs Pirkėjui vykdydamas Sutartį, jeigu jis tuo pačiu metu grąžina Pirkėjui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
   14. Sutartis gali būti nutraukta ir kitais negu šioje Sutartyje nurodytais ir Civiliniame kodekse nustatytais atvejais ir tvarka.
   15. Pirkėjas ne vėliau kaip per 10 dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie pirkimo sutarties neįvykdžiusius ar netinkamai ją įvykdžiusius tiekėjus (tiekėjų grupės atveju – visus grupės narius), taip pat apie ūkio subjektus, kurių pajėgumais rėmėsi tiekėjas ir kurie su tiekėju prisiėmė solidarią atsakomybę už pirkimo sutarties įvykdymą pagal Viešųjų pirkimų įstatymo 49 straipsnio 5 dalį, jeigu pažeidimas įvykdytas dėl tos pirkimo sutarties dalies, kuriai jie buvo pasitelkti, kai:
       1. pirkimo sutartis nutraukta dėl esminio pirkimo sutarties pažeidimo arba
       2. priimtas teismo sprendimas, kuriuo tenkinamas perkančiosios organizacijos reikalavimas atlyginti nuostolius, patirtus dėl to, kad tiekėjas sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais.
   16. PirkėjasCentrinėje viešųjų pirkimų informacinėje sistemoje paskelbęs šios Sutarties 16.14. punkte nurodytą informacija, nedelsdamas, tačiau ne vėliau kaip per 3 (*tris*) darbo dienas, apie tai informuoja Tiekėją.
3. **GINČŲ NAGRINĖJIMO TVARKA**
   1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama vadovaujantis Lietuvos Respublikos teise.
   2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu / derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teismuose Lietuvos Respublikos įstatymų nustatyta tvarka.
4. **SUSIRAŠINĖJIMAS**
   1. Sutarties Šalys susirašinėja lietuvių (jei Sutarties Šalis yra užsienio subjektas – rusų ar anglų.) kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
   2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
5. **BAIGIAMOSIOS NUOSTATOS**
   1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
   2. Vykdant Sutartį taikoma tokia ūkio subjektų, kurių pajėgumais dalyvaudamas Pirkime rėmėsi Tiekėjas, kad atitiktų kvalifikacijos reikalavimus, specialistų ir (ar) subtiekėjų, vykdysiančių Sutartį, pasitelkimo ir (ar) keitimo tvarka:
      1. Tiekėjas, vykdydamas Sutartį, negali keisti savo pasiūlyme nurodyto ūkio subjekto, kurio pajėgumais rėmėsi, kad atitiktų kvalifikacijos reikalavimus (toliau – **ūkio subjektas**) ir (ar) savo pasiūlyme nurodyto specialisto be Pirkėjo sutikimo. Keičiamas ūkio subjektas ir (ar) specialistas turi turėti ne žemesnę, nei nurodyta Tiekėjo pasiūlyme kvalifikaciją. Tiekėjo ūkio subjektas ir (ar) specialistas gali būti keičiamas tik šiais atvejais:
         1. kai Tiekėjo ūkio subjektas bankrutuoja ar susidaro analogiška situacija;
         2. kai Tiekėjo ūkio subjektas ir (ar) specialistas dėl objektyvių priežasčių (pavyzdžiui, ūkio subjektui ir (ar) specialistui atsisakius dalyvauti Sutarties vykdyme, susirgus, susižeidus, nutrūkus teisiniams santykiams su Tiekėju ir pan.) nebegali dalyvauti Sutarties vykdyme.
      2. Tiekėjas, siekdamas pakeisti ūkio subjektą ir (ar) specialistą, turi raštu informuoti Pirkėją ne vėliau kaip prieš 3 (tris) kalendorines dienas ir gauti Pirkėjo raštišką sutikimą. Pirkėjui sutikus su ūkio subjekto ir (ar) specialisto pakeitimu, Pirkėjas kartu su Tiekėju raštu sudaro susitarimą dėl ūkio subjekto ir (ar) specialisto pakeitimo, kurį pasirašo Šalys. Šis susitarimas yra neatskiriama Sutarties dalis;
      3. Tiekėjas, norėdamas pasitelkti subtiekėjus, kurie nėra ūkio subjektai, ne vėliau negu Sutartis pradedama vykdyti, Pirkėjui turi pranešti tuo metu žinomų subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu bei apie naujus subtiekėjus, kuriuos Tiekėjas ketina pasitelkti vėliau. Subtiekėjai negali dalyvauti Sutarties vykdyme apie tai iš anksto nepranešus Pirkėjui. Subtiekėjai gali būti pasitelkiami tik toms Sutarties dalims, kurioms savo pasiūlyme Tiekėjas numatė pasitelkti subtiekėjus, išskyrus atvejus, kai Tiekėjas pagrindžia, kad nenumatytai Sutarties daliai pasitelkti subtiekėją būtina siekiant užtikrinti tinkamą Sutarties vykdymą;
      4. Pirkėjas netikrins subtiekėjų, kurie nėra ūkio subjektai, kvalifikacijos;
      5. Subtiekėjams pageidaujant, Pirkėjas su jais atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) kalendorines dienas nuo informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) kalendorines dienas informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Tiekėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.“
   3. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
   4. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
   5. Sutartis sudaryta lietuvių kalba, yra Šalių perskaityta ir suprasta. Sutarties autentiškumas patvirtintas Šalies įgaliotų asmenų parašais.
   6. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms.
   7. Sutarties Šalys, keisdamos Sutarties Bendrųjų sąlygų nuostatas, apie tai nurodo Sutarties specialiosiose sąlygose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Pirkėjo vardu** | | **Tiekėjo vardu** | | |
| **Viešoji įstaiga Kauno miesto poliklinika**  Pramonės pr. 31, 51270 Kaunas  Duomenys kaupiami ir saugomi juridinių asmenų registre, kodas 135042394  PVM mokėtojo kodas LT350423917  Tel. +370 37 40 39 99  El. paštas: [info@kaunopoliklinika.lt](mailto:info@kaunopoliklinika.lt) | | UAB „Limeta“  Kodas: 221906050  PVM mokėtojo kodas: LT219060515  V.A.Graičiūno g. 4, 02241 Vilnius  Tel. +370 5 2649696  El. paštas: vilnius@limeta.lt |

1. Nurodyta Sutarties 1 priede „Techninė specifikacija“. [↑](#footnote-ref-2)